১৬ সফর

১৬ সফর হলো ইসলামি বর্ষপঞ্জির দ্বিতীয় মাস সফরের ষোড়শ দিন। এটি হিজরি চান্দ্র পঞ্জিকা অনুসারে বছরের ৪৬তম দিন। এই দিনের পর হিজরি বছর শেষ হতে আরো ৩০৮ বা ৩০৯ দিন বাকি থাকে। 

 ঘটনাবলি 
 ১৫ হিজরি — সাদ ইবনে আবি ওয়াক্কাস তাঁর নেতৃত্বাধীন বাহিনী নিয়ে কাদিসিয়া প্রান্তরে অবতরণ করেন। পারস্য সাম্রাজ্যের বিরুদ্ধে এক বিশাল যুদ্ধের প্রস্তুতি হিসেবে এই বাহিনী প্রস্তুত করা হয়। পরবর্তীতে কাদিসিয়ার যুদ্ধে মুসলিমরা চূড়ান্ত বিজয় অর্জন করে।
 ৩০২ হিজরি — তৎকালীন আব্বাসীয় খলিফা কর্তৃক প্রেরিত এক বিশাল বাহিনীর নেতৃত্বে সেনাপতি যাকা আল-আ‘ওয়ার মিশরে প্রবেশ করেন। উত্তর আফ্রিকার (মাগরিব) পর ফাতেমীয়রা মিশর দখলের পরিকল্পনা করলে তাদের হুমকি প্রতিহত করার জন্য এই বাহিনী পাঠানো হয়।
 ৯৬০ হিজরি — উসমানীয় সাম্রাজ্য ও ফ্রান্সের মধ্যে ইস্তাম্বুল চুক্তি স্বাক্ষরিত হয়। এই চুক্তিতে ফ্রান্সের রাজা দ্বিতীয় হেনরি উসমানীয় সুলতানকে ইউরোপের একমাত্র সম্রাট হিসেবে স্বীকৃতি দেন। চুক্তির আওতায় ফরাসি নৌবহর উসমানীয় সাম্রাজের অধীনে রাখা হয় এবং এর বিনিময়ে উসমানীয়রা ফ্রান্সকে নৌ-সহায়তা প্রদান করে। নির্ধারিত ব্যয় পরিশোধে ব্যর্থ হলে ফ্রান্স তার নৌবহর উসমানীয়দের হাতে তুলে দিতে সম্মত হয়।
 ১১৮৭ হিজরি —মিশরের গভর্নর আলী বেক আল-কবীর নিহত হন। তিনি উসমানীয় সাম্রাজ্য থেকে বিচ্ছিন্ন হয়ে স্বতন্ত্র শাসন প্রতিষ্ঠার চেষ্টা করেছিলেন। তাঁর সেনাপতি ও জামাতা মুহাম্মদ বেক আবু জাহাব ষড়যন্ত্র করে তাঁর বিরুদ্ধে যুদ্ধ করে সালিহিয়ায় তাঁকে পরাজিত করেন এবং পরে তিনি নিজেই মিশরের শাসনভার গ্রহণ করেন।
 ১২১৪ হিজরি — ফরাসি অভিযানের সময় এক ফরাসি কর্মকর্তা মিশরে বিখ্যাত রশিদ পাথর আবিষ্কার করেন, যা পরবর্তীতে প্রাচীন মিশরীয় চিত্রলিপির পাঠোদ্ধারে গুরুত্বপূর্ণ ভূমিকা রাখে।
 ১৩২৪ হিজরি— রাওদাতুল মুহান্না যুদ্ধ সংঘটিত হয়। এই যুদ্ধে আব্দুল আজিজ ইবনে মুতাই'ব রশিদের নেতৃত্বে মাত্র ২০০ উসমানীয় সৈন্য নাজদ আমিরাতের বাহিনীর মুখোমুখি হয়।
 ১৩২৫ হিজরি — মিশরে শরঈ-বিচার শিক্ষা বিদ্যালয় (মাদরাসাতুল ক্বাদা আশ্-শরঈ) প্রতিষ্ঠিত হয়, যা শরঈ আইন ও ফিকহে দক্ষতা অর্জনকারী বিচারক তৈরিতে বিশেষ ভূমিকা পালন করে এবং দেশের অনেক শরঈ বিচারক এখান থেকে স্নাতক হন।
 ১৩৫৭ হিজরি — ইতালি ও যুক্তরাজ্য একটি চুক্তি স্বাক্ষর করে এবং চুক্তি অনুযায়ী উভয় রাষ্ট্রই ইয়েমেন ও সৌদি আরবের স্বাধীনতাকে স্বীকৃতি দেয়। তারা প্রতিশ্রুতি দেয় যে, এই দুই দেশের কোনো একটিতেও তারা নতুন করে রাজনৈতিক প্রভাব বা উপনিবেশিক সুবিধা অর্জনের চেষ্টা করবে না।
 ১৩৬৭ হিজরি—সশস্ত্র ইহুদি সংগঠন ইরগুন জেরুসালেম শহরের বাবুল আমুদে (দামেস্ক গেট) ভয়াবহ হত্যাকাণ্ড চালায়। এই হামলায় ৪১ জন ফিলিস্তিনি নিহত ও আহত হন।
 ১৩৯৩ হিজরি—ইরাকি সেনাবাহিনী কুয়েতের সীমান্তবর্তী আস-সামিতা এলাকায় আক্রমণ চালায়, যা ইতিহাসে “সামিতা ঘটনা” নামে পরিচিত।
 ১৪০০ হিজরি —মার্কিন রাষ্ট্রপতি জিমি কার্টার ঘোষণা দেন যে, সোভিয়েত ইউনিয়নের আফগান আক্রমণের প্রতিবাদে যুক্তরাষ্ট্র মস্কোতে অনুষ্ঠিতব্য গ্রীষ্মকালীন অলিম্পিক গেমস বয়কট করবে।
 ১৪১৩ হিজরি—আলজেরিয়ার রাষ্ট্রের সর্বোচ্চ পরিষদের সভাপতি আলি আল-কাফি দেশে চলমান গৃহসংঘাতের অবসান ঘটাতে সকল রাজনৈতিক দলের অংশগ্রহণে একটি জাতীয় সংলাপের আহ্বান জানান।
 ১৪২৬ হিজরি — বসনিয়ার বার্গিদোর শহরে হাজার হাজার মুসলমান একত্রিত হয়ে প্রায় ১২ বছর আগে সার্ব বাহিনী কর্তৃক পরিচালিত গণহত্যায় নিহত ১২৫ জন মুসলমানের দাফন ও জানাজায় অংশ নেন। অনুসন্ধানে পাওয়া ৩০০টিরও বেশি গণকবর থেকে প্রায় ১৮ হাজার মুসলমানের দেহাবশেষ উদ্ধার করা হয়। আন্তর্জাতিক রেড ক্রস কমিটি জানায় যে, তখনও প্রায় ১৬ হাজার মুসলমান নিখোঁজ হিসেবে তালিকাভুক্ত ছিলেন।
 ১৪৩১ হিজরি — মিশরের জাতীয় ফুটবল দল আফ্রিকা কাপ অব নেশন্স প্রতিযোগিতায় ঘানার বিপক্ষে ১–০ গোলে জয় লাভ করে। এর মাধ্যমে মিশর টানা তৃতীয়বার এবং মোট সপ্তমবারের মতো এই শিরোপা অর্জন করে। টুর্নামেন্টটি অ্যাঙ্গোলায় অনুষ্ঠিত হয়েছিল।
 ১৪৩৫ হিজরি—'পাইলট ভূমি মামলায় রাষ্ট্রপতি হোসনি মুবারকের দুই পুত্র আলা মুবারক ও জামাল মুবারকসহ সাবেক মিশরীয় প্রধানমন্ত্রী আহমদ শফিক নির্দোষ ঘোষিত হন। تبرئة شفيق ونجلي مبارك في قضية "أرض الطيارين" العربية نت، 19 ديسمبر 2013.. تاريخ الولوج 19 ديسمبر 2013 براءة شفيق ونجلي مبارك. بوابة الشروق. 
 ১৪৩৯ হিজরি — সৌদি আরবের রাজপুত্র মানসুর ইবনে মুকরিন ও তাঁর সফরসঙ্গীরা আসির প্রদেশে একটি বিমান দুর্ঘটনায় নিহত হন।
 ১৪৪৪ হিজরি — আর্মেনিয়া ও আজারবাইজানের মধ্যে সীমান্ত সংঘর্ষ পুনরায় তীব্র আকার ধারণ করলে এতে ১৭০ জনেরও বেশি সৈন্য নিহত হন।

 জন্ম 
 ১৩৫৯ হিজরি — মুহিউদ্দিন লাব্বাদ, মিশরীয় চিত্রকার ও চারুকলা শিল্পী।
 ১৩৭১ হিজরি — হায়াত কান্দিল, মিশরীয় অভিনেত্রী।
 ১৩৭২ হিজরি—দ্বিতীয় তাওয়াদ্রোস, কিবতীয় অর্থোডক্স চার্চের ১১৮তম পোপ।
 ১৩৭৩ হিজরি—আবাদি জাওহার, সৌদি সংগীতশিল্পী ও গায়ক।
 ১৩৮৫ হিজরি — কারিম মাসিমভ, কাজাখস্তানি রাজনীতিবিদ ও দেশটির প্রধানমন্ত্রী।
 ১৩৯৩ হিজরি — আদহাম মুরশিদ, সিরীয় অভিনেতা।
 ১৩৯৯ হিজরি — মুন্তাজির আল-জাইদি, ইরাকি সাংবাদিক (জর্জ ডব্লিউ বুশকে জুতা নিক্ষেপকারী)

 মৃত্যু 
 ৯৮৪ হিজরি — প্রথম তাহমাস্প, সাফাবীয় সাম্রাজ্যের দ্বিতীয় শাহ।
 ১১৮৭ হিজরি—আলি বেক আল-কবীর, মিশরীয় ওয়ালি (গভর্নর)।
 ১৩৫১ হিজরি— হাফিজ ইব্রাহিম, আধুনিক যুগের প্রসিদ্ধ আরব কবি।
 ১৩৫৪ হিজরি — টমাস এডওয়ার্ড লরেন্স, প্রসিদ্ধ ব্রিটিশ গোয়েন্দা কর্মকর্তা, যিনি বৃহৎ আরব বিদ্রোহে অংশগ্রহণ করেছিলেন।
 ১৩৮৫ হিজরি — আজিজ মিশরি, উসমানীয় আমলের মিশরীয় সেনা কর্মকর্তা, রাজনীতিবিদ ও জাতীয়তাবাদী আন্দোলনের পথিকৃৎ।
 ১৩৮৮ হিজরি — হায়দার আল-উমর, ইরাকি শিল্পী ও চলচ্চিত্র নির্মাতা।
 ১৩৯৬ হিজরি — হুসেইন সিদকি, মিশরীয় অভিনেতা।
 ১৪১১ হিজরি — ইউসুফ দুখি, কুয়েতি সংগীতশিল্পী।
 ১৪৩০ হিজরি — আহমদ আওয়াদ, কুয়েতি অভিনেতা।
 ১৪৩৭ হিজরি — আবদুল্লাহ হুসেইন মানসুর, ফিলিস্তিনি–জর্দানি কবি।
 ১৪৩৯ হিজরি — মানসুর বিন মুকরিন বিন আবদুল আজিজ আল সৌদ, সৌদি আরবীয় রাজপুত্র ও আমির।

 আরো দেখুন 

 সফর
 ১ সফর
 ১০ সফর

 গ্রন্থপঞ্জি 



















 তথ্যসূত্র 
বিষয়শ্রেণী:হিজরি তারিখ
বিষয়শ্রেণী:ইসলামি বর্ষপঞ্জির দিন
বিষয়শ্রেণী:সফর

 বহিঃসংযোগ 

 এখানে দেখুন: সফর মাসে যা ঘটেছিল
 আরবি এনস্লাইক্লোপিডিয়া
 ইসলামি এনস্লাইক্লোপিডিয়া
 আরব সেলিব্রেটিদের জীবনী তথ্য
 খেলোয়াড়দের জীবনী তথ্য